Argania spinosa

Argania spinosa Sapotaceae familiako zuhaitza da. Maroko hego-mendebaldean, Mendebaldeko Saharako iparraldean (Aaiun eta Smara inguruan) eta Aljeriako Tinduf probintziako erdibasamortuetan hazten daL’arganeraie algerienne Undp.org.

Argania spinosa kontserbatzeko helburuz, 1988an UNESCOk 2.560.000 hektareako eremua Biosfera erreserba izendatu zuenArganeraie, Morocco unesco.org.

 Ezaugarriak 
Enbor motza eta bihurritua, eta adar arantzadunak dituen 8-10 mko zuhaitza da. Hosto erdi-iraunkorrak, larrukarak, txandakatu edo sortakatuak, obal-lantzeolatuak eta txikiak (2-4 cm luze). Loreak, txuriak edo hori-berdekarak eta gamopetaloak, maiatza-ekainean agertzen dira. Fruitua 9-16 hilabeteren buruan heltzen da. Drupa berde-horixka da, azal lodia, mesokarpo mamitsua eta endokarpo gogorra dituena. Honen barnean lipidotan oso aberatsa den hazi bat (batzuetan bi edo hiru) dago.

 Erabilpenak 
Egurra, hostoak (aziendak bazkatzeko) eta haziak (olioa ekoizteko) erabiltzen dira.

 Argan olioa 
Hazietatik ateratzen den olioa garrantzi handikoa da amazigen kulturan. Janari gisa asko erabiltzen da, eta baita kosmetikan ere (xaboiak, lozioak, kremak...), larruazala onddoen ugalketatik eta eguzki-erreduretatik babestekoArgan olioa, bizi-iturri Repsol.com.

 Erreferentziak 

 Kanpo estekak 

Kategoria:Sapotaceae
Kategoria:Zuhaitzak
Kategoria:Lehortea jasaten duten zuhaitzak
Kategoria:Oskoldun fruitu eta hazi jangarriak
Kategoria:1753. urtean deskribatutako landareak
Kategoria:Sendabelarrak